
(Ct AIF yr angel ddim yn hir 
€RS) Ar y ddaear hon, 
Mwy na gwên yr huan clir 
Âr wylltineb tôn ; 
Myn'd i'r nef wna'r coeth o hyd 
Trwy gysgodau'r bedd, 
Myna pob sancteiddrwydd fyd 
Llawn emynau hedd. 


Bywyd ieuanc gwyn i gyd 
Anna Thomas fad, 

Aeth o awyr tristwch byd 
Adref i fwynhad ; 

Ar ei hol gadawodd foes 
Ddeil o hyd yn fyw, 

Perarogli wna ei hoes 
Anian newydd Duw. 


Nid oes neb yn myn'd yn hen 
Fedda ysbryd pur, 
Ffydd y Groes a geidw'i gwên 
Yn mhob niwl a chur; 
Ni newidiodd neb ar dwyn 
Dlysni'r gwanwyn hoeg, 
Ac ni chleddir byth o'r fwyn 
Anna “ Ffynon Goeg.” 


Magwyd hi ar aelwyd, fedd 
Barch i Dduw a dyn, 

A derbyniodd râs a hedd 
Y Goruchaf Un; 

Yn ei chryd yr oedd yn dlos 
Wyryf Ior y nef, 

Ac yn ngwyll ei holaf nos 
Cydiai ynddo Ef. 


Merch y gwanwyn fu o hyd 
Hyd y gwynfyd draw, 

Murmur beunydd yn ei bryd 
Wnai y “Byd a ddaw”; 

Distaw ydoedd megys swyn 
Lliwiau'r enfys dêr, 

Neu oleuni purdeb mwyn 
Nefol swyn y ser. 


Mwyniant bywyd mam a thad 
Oedd ei gwyneb llon, 
A goleuni'r nefoedd fad 
l'w dau frawd fu hon ; 
Ni flodeuodd callach un 
Yn noethineb Groeg, 
Na'r hawddgaraf, fwynaf fun, 
““ Anna Ffynon Goeg.” 

Diniweidiwydd calon bur 
Ynddi gaed heb fai, 

A gobenydd yn ei chur 
O'i boddlonrwydd wnai; 

Dysgodd fyw i farw'n gref 
Yn ngoleuni ffydd, 

Yn ei chystudd canai'r nef 
Iddi “ Doriad dydd.” 


Llawn diwydrwydd oedd ei bryd 
Er yn wan a gwyw,— 
Gweithiai nes “ gorchfygu'r byd 
Fel gwirionedd Duw ; 

Penod rasol oedd ei hoes 
O amynedd cain, 

Mae y nef ar bwys pob croes, 
A phob “coron ddrain.” 


Ei sirioldeb yn mhob man 
Oedd o'i chylch yn wledd, 
Am fod cref egwyddor dan 
Ei diniwaid wedd ; 
Gwir garedig oedd o'i chryd 
Fel anadliad ha', 
Lle y ceid y fun o hyd 
Ceid y tlws a'r da. 


Caled oedd i'w rhiaint eu 
Wel'd y beddrod erch, 
Yn rhoi cwr ei fantell ddu 
Dros eu hunig ferch ! 
Ond wrth golli y mae cael 
Âr y ffordd i'r bedd, 
O ddefnynau gwaed, heb ffael, 
Tyf rhosynau hedd. 


Os oedd dagrau ar ei grudd, 
Yn y cystudd mawr, 

Aeth ei henaid gwyn yn rhydd 
O gadwynau'r llawr; 

Fry o fewn y nefol wlad 
Mewn goleuni glân, 

Troes ei phoenau yn fwynhad 
A'i gruddfanau'n gan ! 


Ofer wylo ar ei hol— 
Gwynfydedic yw, 

Ni wna'n dagrau'i dwyn yn ol 
O'r Baradwys wiw ; 

Yn hen fynwent Pisgah, bydd 
Blodau ar ei bedd, 

Hyd nes daw o hono'n rhydd 
Ar ei newydd wedd. 


J. D. Lewis, Ager Arcrafydd, Gomerian Press, Llandyssul. 


ŵy 


2055£0000000000000000000U0000OO 


o0000000900000000000000000000000000000000000000O 


O 9900006000000000000000009000000000060.0000000000000000000000000000000000000000 





